b'\n_START_ARTICLE_\nAribal\n_START_PARAGRAPH_\nAribal (gr\xc5\xa1ko \xe1\xbc\x80\xcf\x81\xcf\x8d\xce\xb2\xce\xb1\xce\xbb\xce\xbb\xce\xbf\xcf\x82 \xe2\x80\x93 ariballos) je bila majhna okrogla ali kroglasta bu\xc4\x8dka z ozkim vratom, ki se je uporabljala v anti\xc4\x8dni Gr\xc4\x8diji  za shranjevanje parfuma ali olja. Pogosto je bila okra\xc5\xa1ena z risbami kot vaze. Uporabljali so jih \xc5\xa1portniki med kopanjem. V\xc4\x8dasih ima trak, s katerim je bil privezan na zapestje \xc5\xa1portnika, ali pa je s trakom obe\xc5\xa1en na klinu na steni._NEWLINE_Prvotna oblika aribala izvira iz oinochoe iz geometrijskega obdobja v 9. stoletju pred na\xc5\xa1im \xc5\xa1tetjem v obliki vinske \xc4\x8da\xc5\xa1e. V protokorintskem obdobju naslednjega stoletja je dosegel svojo dokon\xc4\x8dno obliko, iz sferne se je prek sto\xc5\xbe\xc4\x8daste kon\xc4\x8dno preoblikoval nazaj v okroglo obliko. Ta dokon\xc4\x8dna oblika ima \xc5\xa1iroka, ravna usta in majhno ro\xc4\x8dico. Nekatere novej\xc5\xa1e razli\xc4\x8dice imajo usta v obliki zvona, druge ro\xc4\x8daj in/ali ravno dno. Lon\xc4\x8darji so ustvarili razne domiselne oblike.'